section_heading: Povijest
paragraph_text: Tuberkuloza se u ljudi pojavljuje još od antike. Znanstvenici su prije smatrali da su se ljudi zarazili s MTBC od životinja tijekom razdoblja pripitomljavanja životinja. Međutim, nakon usporedbe gena M. tuberculosis kompleksa u ljudi i onog u žvotinja, ova se teorija pokazala pogrješnom. Oba soja bacila tuberkuloze imaju zajedničkog pretka, koji je mogao zaraziti ljude još u doba neolitske revolucije.<ref> Ostaci kostura pokazuju da su ljudi još u pretpovijesno doba bolovali od TBC (4000 godina pr. Kr.). Istraživači su pronašli tuberkulozne promjene na krelješnicama egipatskih mumija iz razdoblja 3000&ndash;2400 godina pr. Kr.<ref> "Ftiza" je grčka riječ za "sušicu", što je tek starinski naziv za plućnu tuberkulozu.<ref> Oko 460. pr.Kr. Hipokrat je utvrdio kako je ftiza najrasprostranjenija bolest onoga vremena. Bolesnici s ftizom imali su vrućice i iskašljavali su krv. Ftiza je skoro uvijek završavala smrću.<ref>Hippocrates.Aphorisms., pristupljeno 7. rujna 2006. Genska istraživanja ukazuju kako je TBC postojala u Amerikama još oko 100. godine nove ere.<ref>